Die Cut Plastic Bags Hanoi - WorldBid B2B Market
Die Cut Plastic Bags - Vietnam
price: contact company for price Die Cut Plastic Bags Photos Catalog	Type: die-cut bag, punch-out handle bag (POH bag) Bepalings en Voorwaardes - S-Leer
Aansoekers moet voor registrasie vir ’n kursus, ’n profiel op S-Leer skep waarna registrasie, hetsy dit vir ’n seminaar, webinaar of e-leer is, op die profiel kan plaasvind. Geen registrasie sal sonder ’n individuele S-Leer-profiel kan plaasvind nie.
Die aangeduide kursusfooi is binne sewe (7) werksdae, vóór die aanvang van die kursus, betaalbaar. S-Leer behou die reg voor om die kursusfooi te verander. Indien dit verander word, sal die verandering op die elektroniese platform aangetoon word. Indien ŉ volle betaling gemaak is voor die verandering van die kursusfooi, sal die nuwe kursusfooi nie van toepassing wees nie. Geen persoon sal toegelaat word om aan enige kursus deel te neem as volle betaling van die kursusfooi nie deur S-Leer ontvang is nie.
2.1 Afslag vir Solidariteit-lede
Alle volopbetaalde lede van die vakbond Solidariteit, kwalifiseer vir afslag by S-Leer. Om vir die afslag by S-Leer te kwalifiseer, sal die volgende bepalings en voorwaardes geld:
2.1.1 Die aansoeker moet ’n volopbetaalde lid van die Vakbond wees, waarvan ten minste een (1) maand se ledegeld ontvang is. ’n Lid bly ’n volwaardige lid solank as wat lidmaatskapgelde tot op datum betaal is, of totdat lidmaatskap ingevolge die Vakbond se grondwet of die bepalings en voorwaardes van die vakbond beëindig word.
2.1.2 Geen aansoeker of lid mag ledegeld vooruit of terugwerkend betaal, met die uitsluitlike doel om vir die afslag te kwalifiseer nie.
2.1.3 Slegs lede wat langer as een (1) maand lid is, sal vir die afslag kwalifiseer.
2.2 Lidmaatskap sal deur S-Leer nagegaan word, voor die afslag bevestig word.
2.3 Die afslag geld sleg vir lede wat sélf vir ’n kursus registreer; geen oordrag aan familielede of vriende sal van toepassing wees nie.
3.1 Betaling van die kursusfooi geskied deur PayFast op die aansoeker se profiel, of deur debiet-/kredietkaart.
3.2 In die geval van betaling per debiet-/kredietkaart moet bewys van betaling per e-pos aan S-Leer vir bevestiging gestuur word.
3.3 Groepregistrasie kan met vooraf goedkeuringper elektroniese oordrag (“EFT”) geskied.
4. Kansellasie van registrasie
Kansellasie van registrasie moet skriftelik hanteer word. Daar sal wel ’n kansellasiefooi van toepassing wees.
4.1.1 Indien die geregistreerde persoon kennis van kansellasie vir ’n seminaar gee, sal die kursusfooi oorgeskuif word na die volgende beskikbare seminaar. Indien daar nie ’n seminaar beskikbaar is nie, sal daar ’n krediet op die individu se profiel geplaas word om aan te wend vir registrasie vir ’n ander kursus, of die kursusfooi sal terugbetaal word. In beide gevalle sal die volgende persentasie van die kursusfooi verbeur word:
14 dae of meer voor die kursus – 10% van die kursusfooi
5 tot 13 dae voor die kursus – 30% van die kursusfooi
1 tot 4 dae voor die kursus – 60% van die kursusfooi
4.1.2 Indien geen kansellasie ontvang word nie of kansellasie vind op die dag van die kursus plaas en die kursus word nie bygewoon nie, sal 100% van die kursusfooi verbeur word.
4.1.3 Indien die geregistreerde persoon voor die kursus tot sterwe kom, sal die volle kursusfooi aan die afgestorwene se boedel uitbetaal word.
4.1.4 Indien die geregistreerde persoon ten tye van die kursus gehospitaliseer is sal daar ’n krediet op die individu se profiel geplaas word, wat aangewend kan word vir die registrasie van ’n ander kursus óf die kursusfooi sal ten volle terugbetaal word.
4.2.1 Indien die e-leer-kursus reeds bespreek en bevestig is, en toegang tot e-leer verkry is, sal daar geen kansellasie aanvaar word nie én sal die leerder die volle registrasiekoste verbeur.
4.2.2 Geen uitstel vir voltooiing sal gegee word nie. Die kursus mag herhaal word en sal sodanig as ’n nuwe aansoek hanteer word.
4.3.1 Indien daar reeds vir die webinaar geregistreer is, sal geen kansellasie aanvaar word nie. Daar sal wel ’n geleentheid gebied word om dit op ’n ander geleentheid te kyk, maar daar sal nie ’n groepbespreking wees nie en die groepbespreking wat wel plaasgevind het, sal nie beskikbaar gestel word nie.
5. Kansellasie of uitstel van kursus
5.1 S-Leer behou die reg voor om enige kursus te kanselleer of uit te stel.
5.2 Indien ’n kursus gekanselleer word, sal daar ’n krediet op die individu se profiel geplaas word wat aangewend kan word vir registrasie vir ’n ander kursus óf die kursusfooi sal ten volle terugbetaal word.
5.3 Indien die kursus uitgestel word, sal die kursusfooi oorgedra word na die volgende beskikbare datum. Indien daar nie ’n kursus beskikbaar is nie, sal daar ’n krediet op die individu se profiel geplaas word, wat aangewend kan word vir die registrasie van ’n ander kursus óf die kursusfooi sal ten volle terugbetaal word.
5.4 Indien ’n kursus uitgestel of gekanselleer word as gevolg van ‘n gebeurtenis buite die beheer van S-Leer en welke gebeurtenis nie redelikerwys voorkom kon word nie sal die kursusfooi oorgedra word na die volgende beskikbare datum deur ’n krediet op die individu se profiel te plaas wat aangewend kan word vir registrasie vir die daaropvolgende kursus, of ’n ander kursus, en die kursusfooi sal nie terugbetaal word nie.
6. Wysiging van kursus
6.1 S-Leer behou die reg voor om die kursusinhoud of aanbieder sonder kennisgewing of aanspreeklikheid te wysig.
6.2 Wysiging van die kursusinhoud sluit nie die wysiging van die kursusonderwerp in nie.
7.1 Geen plaasvervanger sal in die plek van die persoon wat oorspronklik vir die kursus geregistreer het, toegelaat word nie. Die bepalings ingevolge klousule 4 sal van toepassing wees.
7.2 Geen krediet op ‘n individu se profiel sal na ‘n plaasvervanger vir registrasie oorgedra word nie.
8. Spesiale behoeftes
Enige leerder met spesiale behoeftes, byvoorbeeld ’n gestremdheid, moet dit tydens registrasie aandui. S-Leer sal redelike pogings aanwend om vir sodanige leerder voorsiening te maak.
Daar sal ’n ligte middagete tydens kontaksessies voorsien word en daar sal geen voorsiening vir spesiale eetgewoontes of allergieë gemaak word nie, tensy spesiale eetgewoontes of allergieë tydens registrasie versoek is. S-Leer sal redelike pogings aanwend om vir sodanige leerder se spesiale eetgewoontes of allergieë voorsiening te maak.
10. Vervoer en verblyf
10.1 S-Leer sal nie verantwoordelik wees vir enige vervoer- en/of verblyfreëlings van ’n leerder nie en alle kostes wat voortspruit uit sodanige vervoer, verblyf en/of etes, anders as die ete wat tydens die kursus voorsien word, of addisionele uitgawes is vir die leerder se eie rekening.
10.2 S-Leer is nie aanspreeklik nie en die leerder vrywaar S-Leer van enige eis vir vergoeding ten opsigte van sodanige vervoer-, verblyf- en ete-uitgawes of addisionele uitgawes deur die leerder aangegaan indien ’n kursus gekanselleer of uitgestel word.
Die kursusmateriaal mag nie op enige wyse gedupliseer, versprei of gepubliseer word nie.
12. Intellektuele eiendomsreg
Kursusmateriaal bly die intellektuele eiendom van S-Leer en mag op geen wyse gedupliseer, versprei, gepubliseer of aangebied word nie.
Die leerder vrywaar S-Leer, personeel van S-Leer en enige agent, verteenwoordigerof diensverskaffer van S-Leer teen enige beserings, skade of verlies wat dieleerder mag opdoen gedurende enige tydperk wat met die kursus verband hou.